राम वर्मा की एक और किताब आई है. इसके पहले उनकी जो किताब आई थी उसने हरियाणा की स्थापना से लेकर ओम प्रकाश चौटाला के मुख्यमंत्री बनने तक के काल की कहानी को निस्पृह भाव से लिख दिया था. उसको कई बार पढ़ा. बंसी लाल ,देवी लाल और भजन लाल के साथ एक आई ए एस अफसर के रूप में काम करने के अपने अनुभव को उन्होंने कथावाचक के रूप में लिखा था उससे हरियाणा की राजनीति की बारीकियां समझने में बहुत मदद मिली थी. उनकी अपनी यादें हैं उस किताब में लेकिन वह हरियाणा के समकालीन इतिहास की एक बानगी भी है. अंग्रेज़ी गद्य की खूबसूरत क्षमताओं को उनकी सभी किताबों में देखा जा सकता है. शायद इतनी अच्छी अंग्रेज़ी इसलिए लिखते हैं कि उन्होंने इलाहाबाद विश्वविद्यालय से अंग्रेज़ी साहित्य में उन दौर में एम ए किया था जब उस महान शिक्षा संस्था का स्वर्ण युग था.
 अब उनकी यादों की एक नई किताब आयी है जिसमें उन्होंने अपने परिवार के बारे में लिखा है. गिल्ली डंडा टू गोल्फ (Gilli danda to Golf) एक ऐसी किताब है जो इंसानी क्षमताओं का आइना है. समाज के सबसे गरीब तबके में रहने वाला एक लड़का किस तरह से आई ए एस बनकर हरियाणा का मुख्य सचिव बनता है ,वह इस किताब में दर्ज है. एक दृढप्रतिज्ञ मां किस तरह से अपने बच्चों के भविष्य को दिशा देती है ,वह इस किताब का स्थाई भाव है.
 Gilli danda to Golf हरियाणा के मुख्य सचिव रह चुके आईएएस अफसर ,राम वर्मा के बचपन से लेकर आज तक की यादों पर एक विहंगम दृष्टि की किताब है. एक ऐसी किताब, जिसको हर उस बच्चे के मातापिता को पढ़ना चाहिए जिसके पास अपने बच्चों को अच्छी शिक्षा देने के साधन न हों. राजस्थान के सीकर जिले के एक छोटे से कस्बे में ईंट और पत्थर का काम करने वालों के परिवार में जन्मे राम वर्मा ने किस तरह से अपने बचपन की मुश्किलें तय कीं, किस तरह अपने आस पास के माहौल में रहते हुए बड़े सपने देखे , किस तरह से आसपास के संपन्न लोगों के तानों को नज़रंदाज़ किया वह सब इस करीब 350 पृष्ठों की किताब की कहानी है.
 किताब का पहला अध्याय उनकी मां के बारे में है. उनकी मां, राम प्यारी की शादी करीब १५ साल की उम्र में सीकर के श्री माधोपुर के राम चन्द्र से हो गयी थी. उन दिनों श्री माधोपुर जयपुर रियासत का हिस्सा था. शादी के कुछ दिन बाद ही उनकी मां के पहले पति की मृत्यु हो गयी. उन दिनों उनके समुदाय में रिवाज़ था कि अगर किसी विवाहित व्यक्ति की मृत्यु हो जाय तो उसके भाई से उसकी पत्नी को ब्याह दिया जाता था. लेकिन स्व राम चन्द्र का कोई भाई नहीं था. आसपास भी उस उम्र की रेंज में कोई नहीं अविवाहित नवयुवक नहीं था. खानदान के बुजर्गों ने पड़ोस के एक अन्य गाँव से अपनी बिरादरी के एक १८ साल के व्यक्ति के परिवार से संपर्क किया और उनके साथ उस बाल विधवा का विवाह कर दिया गया. उनका नाम भूरामल था लेकिन शादी के बाद उनको राम चन्द्र नाम दे दिया गया. भूरामल अब राम चन्द्र हो गए थे लेकिन वे राजगीरी का काम नहीं जानते थे. बाद में उन्होंने काम सीखा और राजगीरी का काम करने लगे. यह १९३० के बाद का भारत है. महात्मा गांधी का आन्दोलन चल रहा था लेकिन श्री माधोपुर में किसी को उसकी जानकारी नहीं थी. राम वर्मा की मां की मुसीबतों की कहानी तब से शुरू हुई जब वे बीस साल की भी नहीं हुयी थी. उनके गर्भधारण ,गर्भपात ,बच्चे की मृत्यु की मुसीबतें आती रहीं लेकिन उनमें हिम्मत इतनी थी कि कभी हार नहीं मानी. उनके पति करीब आठ महीने इंदौर या किसी अन्य शहर में रहते थे. वहां ईंट गारे के काम से उनको कमाई होती थी. चार महीने के लिए गाँव आते थे. दो रूपये रोज़ की मजदूरी पर काम करते थे ,एक रूपये खर्च करते और एक रूपए बचाकर अपने परिवार के लिए रखते थे. उनकी मां ने एक बेटी और और दो बेटों को जन्म दिया. सबसे छोटे बेटे का नाम राम सहाय रखा गया जो बाद में राम वर्मा के नाम से जाने गए. राम सहाय नाम के एक ठेकेदार भी थोडा संपन्न व्यक्ति थे. शायद उनके ही नाम से प्रभावित होकर यह नाम दिया गया था.
 राम वर्मा के पिताजी तो ज़्यादातर बाहर ही रहते थे. उनकी माँ ही बच्चों की सब कुछ थीं. इंदौर की कमाई से एक गाय खरीदी गयी और उसकी सेवा में उनकी मां लगी रहती थीं. खेत तो था नहीं. किसी से कुछ खेत किराए पर लिया गया और गाय के लिये चारा उसमें उगाया जाता था. वे रोज़ सुबह खेत पर जाती थीं और शाम को लौटते हुए सर पर चारे का बोझ लादकर लाती थीं. फसल की कटाई के समय उनके पति भी आ जाते थे. कभी कभी भारी बारिश में फसल तबाह हो जाती थी लेकिन उनकी मां कहती थीं कि कोई बात नहीं , हमारा नुकसान हो गया तो हो गया लेकिन बारिश ज़मीन के लिए तो अच्छी है. इसी माहौल में उन्होंने अपने तीनों बच्चों को पाला पोसा और उनको स्वास्थय वर्धक खाना खिलाकर तैयार किया.
 छः साल की उम्र में बालक राम सहाय के पिताजी उनको लेकर नाम लिखाने के लिए स्कूल गए. उनकी उम्र छः से भी कम थी लेकिन नाम लिखने वाले शिक्षक ने सात साल से अधिक लिख दिया. उनके भाई भागीरथ पहले से ही स्कूल में थे. गरीब का बेटा जब उच्च शिक्षा का लक्ष्य रखता है तो आसपास के लोगों को कितनी परेशानी होती है उसका भी ज़िक्र किताब में है. एक बार राम सहाय ठेकेदार ने उनकी माँ से कहा कि लड़कों को काम सिखाइए , पढाई लिखाई का कोई फ़ायदा नहीं है. जब माँ ने कहा कि जितना पढ़ना चाहेंगे उतना पढ़ लेने देते हैं , फिर काम भी कर लेगें. राम सहाय ठेकेदार ने कहा कि पढ़कर कौन कलेक्टर होने जा रहे हैं. विधि की लिखनी का अनुमान उस वक़्त किसी को नहीं था क्योंकि इस बातचीत के दस साल बाद ही बालक राम सहाय आई ए एस में चुन लिए गए और उसके दस साल बाद हरियाणा में भिवानी के कलेक्टर भी हो गए.
 राजमिस्त्री के परिवार के होने को उन दिनों कमतर माना जाता था इसलिए उन्होंने अपनी जाति को छुपाये ही रखा. कभी अपने को कायस्थ कह दिया तो कभी कुछ और लेकिन कमल यह है कि आज इस किताब में अपनी उन कमजोरियों का भी ठीक से उल्लेख किया गया है. नाम के साथ वर्मा जुड़ने की कहानी भी दिलचस्प है.
 अपनी ज़िंदगी संवारने वालों में उन्होंने अपनी मां के अलावा इलाहाबाद विश्वविद्यालय के प्रोफेसर के के मेहरोत्रा को बहुत ही आदर से याद किया है. प्रो के के मेहरोत्रा एक ऐतिहासिक शिक्षक रहे हैं. उर्दू के बहुत बड़े शायर रघुपति सहाय 'फिराक गोरखपुरी ' से बौद्धिक बातचीत का ज़िक्र अविस्मरणीय है. आज के पचास से भी अधिक साल पहले उनके एक कार्यक्रम मे फ़िराक ने समलैंगिक संबंधों का महिमा मंडान कर दिया था , नतीजा यह हुआ कि इन लोगों का आयोजम संगठन ही टूट का शिकार हो गया. इलाहाबाद में जब राम सहाय वर्मा अपने मित्र राम प्यारे राय के साथ निराला जी के यहाँ गए और वहां से भगाए गए वह भी लिखा है. जोधपुर में प्रो वी वी जॉन को भी सम्मान से याद किया गया है. जयपुर से बी ए पास करने एक बाद इलाहाबाद जाने की घटना का बहुत ही बढ़िया चित्रण है. अपने बड़े भाई भागीरथ और उनकी पत्नी को राम वर्मा बहुत ही सम्मान की नज़र से देखते थे. दर असल श्री माधोपुर छूटने के बाद जयपुर या अलवर में उनके भाई का क्वार्टर ही उनके परिवार का घर था. माँ के सम्मान का ही जलवा है कि जिस लडकी से उनकी शादी उनकी माँ ने तय कर दी थी उसी से शादी किया ,हालांकि आई ए एस में चुन लिए जाने के बाद बड़े बड़े पैसे और सामाजिक रुतबे वाले उनके यहाँ अपनी बच्च्चियों की शादी करना चाहते थे.
 अपनी यादों को लिखने वाले ज्यादातर लोग जीवन में सफल हो जाने के बाद पुरानी बातों को बहुत संवारकर लिखते हैं लेकिन राम वर्मा की गिल्ली डंडा से गोल्फ के हर वाक्य में इमानदारी की खुशबू है. अपनी बच्चियों ,वंदना ज्योत्सना और उपासना के जन्म से लेकर आज तक के उनके जीवन के बारे में राम वर्मा ने जो लिखा है वह अंग्रेज़ी के बेहतरीन गद्य का उदहारण है. जब संजय गांधी परिवार नियोजन कार्यक्रम ज़ोरों पर था, ' दो या तीन बच्चे , होते हैं घर में अच्छे 'का नारा लग रहा था तो वे भिवानी के डिप्टी कमिश्नर थे. उनकी पत्नी की बड़ी इच्छा थी कि एक बेटा भी हो जाय लेकिन उन्होंने अपनी बेटियों को उच्च शिक्षा देकर उनको बुलंदी के उस मुकाम पर पंहुचा दिया जहां बिरले ही पंहुचते हैं. श्री माधोपुर के एक मोहल्ले में गिल्ली डंडा खेलने वाले बच्चे की पंचकुला के गोल्फ कोर्स तक की यात्रा का जो वर्णन इस किताब में हैं वह अद्वितीय है. (डिस्कलेमरःये लेखक के निजी विचार हैं)

राम वर्मा की एक और किताब आई है. इसके पहले उनकी जो किताब आई थी उसने हरियाणा की स्थापना से लेकर ओम प्रकाश चौटाला के मुख्यमंत्री बनने तक के काल की कहानी को निस्पृह भाव से लिख दिया था. उसको कई बार पढ़ा. बंसी लाल ,देवी लाल और भजन लाल के साथ एक आई ए एस अफसर के रूप में काम करने के अपने अनुभव को उन्होंने कथावाचक के रूप में लिखा था उससे हरियाणा की राजनीति की बारीकियां समझने में बहुत मदद मिली थी. उनकी अपनी यादें हैं उस किताब में लेकिन वह हरियाणा के समकालीन इतिहास की एक बानगी भी है. अंग्रेज़ी गद्य की खूबसूरत क्षमताओं को उनकी सभी किताबों में देखा जा सकता है. शायद इतनी अच्छी अंग्रेज़ी इसलिए लिखते हैं कि उन्होंने इलाहाबाद विश्वविद्यालय से अंग्रेज़ी साहित्य में उन दौर में एम ए किया था जब उस महान शिक्षा संस्था का स्वर्ण युग था. अब उनकी यादों की एक नई किताब आयी है जिसमें उन्होंने अपने परिवार के बारे में लिखा है. गिल्ली डंडा टू गोल्फ एक ऐसी किताब है जो इंसानी क्षमताओं का आइना है. समाज के सबसे गरीब तबके में रहने वाला एक लड़का किस तरह से आई ए एस बनकर हरियाणा का मुख्य सचिव बनता है ,वह इस किताब में दर्ज है. एक दृढप्रतिज्ञ मां किस तरह से अपने बच्चों के भविष्य को दिशा देती है ,वह इस किताब का स्थाई भाव है. Gilli danda to Golf हरियाणा के मुख्य सचिव रह चुके आईएएस अफसर ,राम वर्मा के बचपन से लेकर आज तक की यादों पर एक विहंगम दृष्टि की किताब है. एक ऐसी किताब, जिसको हर उस बच्चे के मातापिता को पढ़ना चाहिए जिसके पास अपने बच्चों को अच्छी शिक्षा देने के साधन न हों. राजस्थान के सीकर जिले के एक छोटे से कस्बे में ईंट और पत्थर का काम करने वालों के परिवार में जन्मे राम वर्मा ने किस तरह से अपने बचपन की मुश्किलें तय कीं, किस तरह अपने आस पास के माहौल में रहते हुए बड़े सपने देखे , किस तरह से आसपास के संपन्न लोगों के तानों को नज़रंदाज़ किया वह सब इस करीब तीन सौ पचास पृष्ठों की किताब की कहानी है. किताब का पहला अध्याय उनकी मां के बारे में है. उनकी मां, राम प्यारी की शादी करीब पंद्रह साल की उम्र में सीकर के श्री माधोपुर के राम चन्द्र से हो गयी थी. उन दिनों श्री माधोपुर जयपुर रियासत का हिस्सा था. शादी के कुछ दिन बाद ही उनकी मां के पहले पति की मृत्यु हो गयी. उन दिनों उनके समुदाय में रिवाज़ था कि अगर किसी विवाहित व्यक्ति की मृत्यु हो जाय तो उसके भाई से उसकी पत्नी को ब्याह दिया जाता था. लेकिन स्व राम चन्द्र का कोई भाई नहीं था. आसपास भी उस उम्र की रेंज में कोई नहीं अविवाहित नवयुवक नहीं था. खानदान के बुजर्गों ने पड़ोस के एक अन्य गाँव से अपनी बिरादरी के एक अट्ठारह साल के व्यक्ति के परिवार से संपर्क किया और उनके साथ उस बाल विधवा का विवाह कर दिया गया. उनका नाम भूरामल था लेकिन शादी के बाद उनको राम चन्द्र नाम दे दिया गया. भूरामल अब राम चन्द्र हो गए थे लेकिन वे राजगीरी का काम नहीं जानते थे. बाद में उन्होंने काम सीखा और राजगीरी का काम करने लगे. यह एक हज़ार नौ सौ तीस के बाद का भारत है. महात्मा गांधी का आन्दोलन चल रहा था लेकिन श्री माधोपुर में किसी को उसकी जानकारी नहीं थी. राम वर्मा की मां की मुसीबतों की कहानी तब से शुरू हुई जब वे बीस साल की भी नहीं हुयी थी. उनके गर्भधारण ,गर्भपात ,बच्चे की मृत्यु की मुसीबतें आती रहीं लेकिन उनमें हिम्मत इतनी थी कि कभी हार नहीं मानी. उनके पति करीब आठ महीने इंदौर या किसी अन्य शहर में रहते थे. वहां ईंट गारे के काम से उनको कमाई होती थी. चार महीने के लिए गाँव आते थे. दो रूपये रोज़ की मजदूरी पर काम करते थे ,एक रूपये खर्च करते और एक रूपए बचाकर अपने परिवार के लिए रखते थे. उनकी मां ने एक बेटी और और दो बेटों को जन्म दिया. सबसे छोटे बेटे का नाम राम सहाय रखा गया जो बाद में राम वर्मा के नाम से जाने गए. राम सहाय नाम के एक ठेकेदार भी थोडा संपन्न व्यक्ति थे. शायद उनके ही नाम से प्रभावित होकर यह नाम दिया गया था. राम वर्मा के पिताजी तो ज़्यादातर बाहर ही रहते थे. उनकी माँ ही बच्चों की सब कुछ थीं. इंदौर की कमाई से एक गाय खरीदी गयी और उसकी सेवा में उनकी मां लगी रहती थीं. खेत तो था नहीं. किसी से कुछ खेत किराए पर लिया गया और गाय के लिये चारा उसमें उगाया जाता था. वे रोज़ सुबह खेत पर जाती थीं और शाम को लौटते हुए सर पर चारे का बोझ लादकर लाती थीं. फसल की कटाई के समय उनके पति भी आ जाते थे. कभी कभी भारी बारिश में फसल तबाह हो जाती थी लेकिन उनकी मां कहती थीं कि कोई बात नहीं , हमारा नुकसान हो गया तो हो गया लेकिन बारिश ज़मीन के लिए तो अच्छी है. इसी माहौल में उन्होंने अपने तीनों बच्चों को पाला पोसा और उनको स्वास्थय वर्धक खाना खिलाकर तैयार किया. छः साल की उम्र में बालक राम सहाय के पिताजी उनको लेकर नाम लिखाने के लिए स्कूल गए. उनकी उम्र छः से भी कम थी लेकिन नाम लिखने वाले शिक्षक ने सात साल से अधिक लिख दिया. उनके भाई भागीरथ पहले से ही स्कूल में थे. गरीब का बेटा जब उच्च शिक्षा का लक्ष्य रखता है तो आसपास के लोगों को कितनी परेशानी होती है उसका भी ज़िक्र किताब में है. एक बार राम सहाय ठेकेदार ने उनकी माँ से कहा कि लड़कों को काम सिखाइए , पढाई लिखाई का कोई फ़ायदा नहीं है. जब माँ ने कहा कि जितना पढ़ना चाहेंगे उतना पढ़ लेने देते हैं , फिर काम भी कर लेगें. राम सहाय ठेकेदार ने कहा कि पढ़कर कौन कलेक्टर होने जा रहे हैं. विधि की लिखनी का अनुमान उस वक़्त किसी को नहीं था क्योंकि इस बातचीत के दस साल बाद ही बालक राम सहाय आई ए एस में चुन लिए गए और उसके दस साल बाद हरियाणा में भिवानी के कलेक्टर भी हो गए. राजमिस्त्री के परिवार के होने को उन दिनों कमतर माना जाता था इसलिए उन्होंने अपनी जाति को छुपाये ही रखा. कभी अपने को कायस्थ कह दिया तो कभी कुछ और लेकिन कमल यह है कि आज इस किताब में अपनी उन कमजोरियों का भी ठीक से उल्लेख किया गया है. नाम के साथ वर्मा जुड़ने की कहानी भी दिलचस्प है. अपनी ज़िंदगी संवारने वालों में उन्होंने अपनी मां के अलावा इलाहाबाद विश्वविद्यालय के प्रोफेसर के के मेहरोत्रा को बहुत ही आदर से याद किया है. प्रो के के मेहरोत्रा एक ऐतिहासिक शिक्षक रहे हैं. उर्दू के बहुत बड़े शायर रघुपति सहाय 'फिराक गोरखपुरी ' से बौद्धिक बातचीत का ज़िक्र अविस्मरणीय है. आज के पचास से भी अधिक साल पहले उनके एक कार्यक्रम मे फ़िराक ने समलैंगिक संबंधों का महिमा मंडान कर दिया था , नतीजा यह हुआ कि इन लोगों का आयोजम संगठन ही टूट का शिकार हो गया. इलाहाबाद में जब राम सहाय वर्मा अपने मित्र राम प्यारे राय के साथ निराला जी के यहाँ गए और वहां से भगाए गए वह भी लिखा है. जोधपुर में प्रो वी वी जॉन को भी सम्मान से याद किया गया है. जयपुर से बी ए पास करने एक बाद इलाहाबाद जाने की घटना का बहुत ही बढ़िया चित्रण है. अपने बड़े भाई भागीरथ और उनकी पत्नी को राम वर्मा बहुत ही सम्मान की नज़र से देखते थे. दर असल श्री माधोपुर छूटने के बाद जयपुर या अलवर में उनके भाई का क्वार्टर ही उनके परिवार का घर था. माँ के सम्मान का ही जलवा है कि जिस लडकी से उनकी शादी उनकी माँ ने तय कर दी थी उसी से शादी किया ,हालांकि आई ए एस में चुन लिए जाने के बाद बड़े बड़े पैसे और सामाजिक रुतबे वाले उनके यहाँ अपनी बच्च्चियों की शादी करना चाहते थे. अपनी यादों को लिखने वाले ज्यादातर लोग जीवन में सफल हो जाने के बाद पुरानी बातों को बहुत संवारकर लिखते हैं लेकिन राम वर्मा की गिल्ली डंडा से गोल्फ के हर वाक्य में इमानदारी की खुशबू है. अपनी बच्चियों ,वंदना ज्योत्सना और उपासना के जन्म से लेकर आज तक के उनके जीवन के बारे में राम वर्मा ने जो लिखा है वह अंग्रेज़ी के बेहतरीन गद्य का उदहारण है. जब संजय गांधी परिवार नियोजन कार्यक्रम ज़ोरों पर था, ' दो या तीन बच्चे , होते हैं घर में अच्छे 'का नारा लग रहा था तो वे भिवानी के डिप्टी कमिश्नर थे. उनकी पत्नी की बड़ी इच्छा थी कि एक बेटा भी हो जाय लेकिन उन्होंने अपनी बेटियों को उच्च शिक्षा देकर उनको बुलंदी के उस मुकाम पर पंहुचा दिया जहां बिरले ही पंहुचते हैं. श्री माधोपुर के एक मोहल्ले में गिल्ली डंडा खेलने वाले बच्चे की पंचकुला के गोल्फ कोर्स तक की यात्रा का जो वर्णन इस किताब में हैं वह अद्वितीय है.